The Iron Giant
The Iron Giant ya iku filem animasi fiksi sains komedi-drama laga taun 1999 saka Amérika kang nggunakaké tèknik animasi tradhisional lan animasi komputer, diprodhuksi déning Warner Bros. Feature Animation lan disutradarani Brad Bird, filem iki minangka debut pisanan dhèwèké dadi sutradhara. Filem iki dhedhasar saka novèl taun 1968 kang judhulé The Iron Man saka Ted Hughes (kang digebyakaké ing Amérika kanthi judhul The Iron Giant) lan naskah filem iki ditulis déning Tim McCanlies. Filem iki dibintangi Eli Marienthal, Christopher McDonald, Jennifer Aniston, Harry Connick, Jr., John Mahoney, lan Vin Diesel. Jupuk latar ing sasuwéné Perang adhem ing taun 1957, filem iki nyritakaké bocah nom kang jenengé Hogarth Hughes kang nemu robot métal gedhé kang tumiba saka langit. Kanthi tetulung saka artis beatnik jenengé Dean McCoppin, dhèwèké kudu ngendekaké Militèr Amérika lan agèn Fèderal kang wedinan jenengé Kent Mansley kang arep numpes robot iku.

Panghargian 

The Hugo Awards nominasikaké The Iron Giant kanggo kategori Best Dramatic Presentation, lan Science Fiction and Fantasy Writers of America ngewènèhi panghargian Brad Bird lan Tim McCanlies karo Nebula Award nominasi. lan British Academy of Film and Television Arts ngèwènèhi panghargian Children's Award minangka Best Feature Film. lan tambahan The Iron Giant menangi sanga kategori ing Annie Awards lan dinominasikaké ing nem kategori liyané, uga nominasi liyané ya iku Best Home Video Release ing The Saturn Awards. IGN meringkat The Iron Giant minangka filem peringkat 5 kang paling favorit salawasé kang dhaptaré digebyakaké ing taun 2010. Ing taun 2008, American Film Institute nominasikaké The Iron Giant kanggo Top 10 Animated Films list.

Rujukan 

Filem 1999
Filem abasa Inggris
Artikel Wiki Mrebawani